Două treimi din jurații audiați în procesul lui Donald Trump s-au declarat incapabili să îl judece în mod corect și au fost excluși
Aproape două treimi din cei aproape 100 de cetățeni din Manhattan selectați într-un prim grup de potențiali jurați în procesul lui Donald Trump s-au declarat incapabili să îl judece în mod corect și au fost imediat excluși. Tribunalul trebuie să selecteze 12 jurați și șase supleanți pentru procesul care ar trebui să dureze până la sfârșitul lunii mai, proces pe care Donald Trump îl consideră o „vânătoare de vrăjitoare”, care îl împiedică să-și organizeze campania electorală pentru alegerile prezidențiale.